gentaiscool/nusaparagraph_emot huggingface dataset:
Itu macem-macem bullying yang dikerjain langsung ke orangnya. Maksudnya, kagak lewat perantara. Masuknya ke bullying langsung, alias bukan lewat teknologi. Nah, sekarang kita longok macem bullying yang dikerjain lewat teknologi atawa dibilangnya cyber bullying. Bullying kayak gitu biasanya nyakitin orang laen pake media elektronik, kayak bikin rekaman penyeksaan ama ngejelekin nama korban lewat media sosial. Bullying yang kagak langsung ini biasanya lewat jebakan juga, kayak mideoin korban diem-diem ampe kagak ketauan. Abis itu, videonya disebar ke orang laen buat dijadiin bahan hinaan. Ada juga yang sengaja ngejebak lewat media sosial, kayak ngirimin gambar yang kagak pantes ke korban atawa gambar yang bikin korban ketakutan.

Emotion: fear
Kreatifitasnye ntu para siswa zaman sekarang ntu emang beda bener dah, kagak terbatas. Zaman telah berubah udeh kaga zaman dulu, guru yang ada pada zaman dahulu memiliki kesan kaku, sosok yang serius, dan menakutkan bagi siswa, tapi untuk zaman sekarang guru-guru udeh kagak begitu lagi untuk di era digital saat ini. Begitu dekatnye hubungan antara guru dengan siswa, membuat siswa merasa nyaman, dan lebih ekspresif terhadap guru. Sehingga para siswa berani meningkah guru dalam bentuk prank. Prank yang dilakukan bukan bermaksud untuk bersikap lancang terhadap guru, tapi sesuatu yang sudah mereka rencanakannye dalam rangka memberi kejutan spesial pada peringatan Hari Guru Nasional (HGN) ini. 

Emotion: surprise
Sakit di nêgêri orang bênêran ora ènak. Sakitnyah dèwèkan udah ora ènak, ditambah lagi ama kêoraènakan laènnyah. Mulè dari biaya nyang mahal, jauh dari sodarè, ama pêrlakuan budaya nyang kadang kurang nyênêngin. Salah sêorang pêgawè lokal KBRI Mêsir kêliatan bêjalan pêlan-pêlan sêmbari rada ngêbongkok wayah têmênnyah nyaba kê rumahnyah. Udah bêbêrapah ari diah ora masup gawè karna nyêri di bagian pêrut. Awaknyah kêliatan lêmês ama rada dêmam. Diah èmang dikênal sêbagè pêgawè rosa sêhingga ada nyang nyêbutnyah sêbagè orang Indonèsia paling rèpot di Mêsir. Sêbênarnyah dari sêgi biaya, diah ora bêmasalah karna biayanyah ditanggung ama kantor têmpatnyah bêgawè. Tapi, masalahnyah adalah jauh dari kêrabat karna bininyah ada di Indonèsia.

Emotion: sad
Waktu zaman sekolah dasar setiap pulang sekolah aye ikut kelas ngaji di TPA Muhammadiyyah, Pulang dulu ke rumah ganti seragam sekolah jadi seragam ngaji, terus makan siang baru deh jalan, jarang banget tidur siang dulu. Setiap hari dianter sama enyak ke ntu pengajian, udeh gitu ditungguin juga. Awal masuk aye udeh langsung punya temen, girang bener rasanye punya temen langsung bejibun. Karena yang ngaji yang jadi temen-temen aye ntu adek-adek kelas aye di sekolahan. Nah lama-lama bejibun anak baru masuk ngaji di ntu tempat makin seru aje dah ramenye. Bawaannye semangat 45 banget kalo mau ngaji, udeh gitu gurunye bae-bae pade sabar bikin kite belajarnye girang. 

Emotion: sad
Telna entu merupakan seorang enyak dengan 3 anak. Anak pertama udeh SD kelas 3, anak kedua TK, dan anak ketiga entu masih balita. Dua anak pertamanye entu cowok dan anak terakhir cewek. Kalo pas siang, Telna di rumah cuma berdua aje sama anak bontotnye. Nah pas entu die lagi nyapu rumah di lantai 1, sedangkan bocahnye yang masih balita ade di kamarnye lantai 2. Walaupun begono die tetep bisa ngawasin bocahnye karena ade alat detektor suara di kamar balitanye, jadi kalo ade suara nangis atau jatoh, bisa kedengeran. Nah pas lagi nyapu, tiba-tiba aje kedengeran suara tangis bocahnye. Telna pun langsung lari ke lantai dua. Pas die liat, tepat di sebelah bocahnye ade sosok gelap, tinggi, bertanduk, dan mata merah. Telna pun langsung takut karena liat ade hantu di sebelah anaknye.

Emotion: fear
Pandemi covid 19 telah menimbulkan gelombang pemutusan hubungan kerja. Hal itu memaksa semua orang bertahan dan beradaptasi di tengah krisis ekonomi dalam lingkungan keluarga. Terlebih jika tulang punggung keluarga kehilangan pekerjaan akibat pandemi ini. Maka, mereka pun perlu mengatasinya dengan rencana keuangan dan keputusan yang tepat. Nia Risnawati (25 tahun) memilih mencari pekerjaan setelah suaminya dirumahkan dari pekerjaannya di sebuah pabrik di wilayah Bogor, Jawa Barat. Nia mengaku pada awalnya sang suami hanya diberhentikan sementara. Akan tetapi belakangan diputuskan ada pemangkasan pegawai sehingga harus kehilangan mata pencaharian. Alhasil Nia menjadi tulang punggung keluarga, tepatnya sejak Juni lalu. “Saya cari kerja dekat rumah saja, bantu pengusaha karet,” kata Nia.

Emotion: sad
Pernah. Di suatu pagi, di ruko penjual bubur ayam, pegawainya 2 orang wanita. Saat itu ada customer seorang bapak kisaran 40th an, datang sendirian, berpakaian khas driver pribadi, berkacamata hitam, dengan aksesoris jam tangan dan hape yg bling2, mengendarai mobil sejuta umat merk jepun berwarna putih. Kebetulan customer pagi itu hanya dia dan sy, antrian sy nomer 2. Bapak tersebut membeli 5 porsi bubur, dengan gesture sangat sibuk dan mondar mandir tidak sabaran. Melihat sy yg datang dengan motor, pandangannya itu menghina sekali. Awalnya sy santuy, duduk tenang, menunggu giliran sy dilayani. Bapak itu makin ga sabar, mulai ngomel2in mbak seller bubur, minta pesanan diselesaikan lebih cepat, padahal sy lihat si mbak dari tadi mengerjakan dengan kecepatan terbaiknya, plus tetap sabar menghadapi omelan si bapak. Omelan bapak tersebut makin ninggi, mondar mandir ga bisa diem, marahin mbak karena aplikasi gr*b food si mbak tertinggal di rumah, ga ada di ruko. Sy sampai keluar dari ruko sebentar, karena ga tahan lihat kelakuan bapak itu. Endingnya..

Emotion: surprise
Sebenernya kaga semua murid pasti kena gamplok guru atau kena omelan. Bocah nyang diem abe mah kaga bakal kena omel. Cuman kan kaga semua anak sama, supaya kaga kena omel lote harus ajarin dasar-dasar sopan santun dari rumah. Percaya dah kalo anak diajarin etika, pasti di mana aje bakalan kepakr tuh ape aje nyang kite ajarin. Mulai dari ajarin anak buat bedain punya temen apa punya sendiri. Terus juga ajarin anak biar kaga pake kekerasan kalo bertemen. Udah gitu kalo di rumah orang tuh harus sopan kaga boleh asal ngambil barang orang. Kalo begitu kan kite jadi tenang, kite percaya kalo anak kaga bakal dimarahin orang kalo maen di mana-mana.

Emotion: fear
Sêlama ênih, Flavio Rafael Pizarro ora bisa bêrênang acan. Diah ngêri têradêp aèr ama kolêm nyang dalêm. Tapi, wayah diah ngêliat sêmuah têmên-têmênnyah udah bêrênang di sungèi, diah nèkat têrjun kê sungèi. Diah pèngèn ngêlawan rasa ngêrinyah. Awalnyah diah masupin kakinyah kê sungèi. Diah mundur, tapi bêbêrapah wayah kêmudian diah nyêmplung. Wayah onohlah diah panik ama kêlêlêp kê dasar sungèi. Wayah onoh, bêbêrapah têmên nyang juga bêrmaèn barêngnyah udah nyoba nyêlamêtin Flavio. Lagi-lagi sayang, sungèi nyang amat dalêm ngêja têmên-têmênnyah ora bisa ngangkat awak Flavio dari dasar sungèi. Têrus, rêmaja malang onoh langsung dibawa kê rumah sakit têrdêkêt buat ngêdapêtin pêrawatan intènsip.

Emotion: fear
Perginye seseorang dari asal dimane die tumbuh besar ke wilayah lain untuk menjalani kehidupannye atau mencari pengalamannye, yang biasa kita sebut dengan merantau ialah sebuah tindakan satu langkah lebih maju dibandingkan orang-orang yang menetap di daerahnye. Perjuangannye hidup di ntu kota orang bukanlah sebuah tindakan yang dapat diambil oleh semua orang. Oleh karena ntu kagak sedikit dari mereka berbangga hati dengan julukan anak perantau. Kamu siap pergi merantau maka dengan secara tidak langsung kamu siap mengambil risiko dengan tanggung jawab yang akan kamu pikul dengan sendirinye. Memutuskan pilihan untuk keluar dari zona nyaman memang merupakan tantangan khusus untuk diri pribadi, akan tetapi untuk melalui hidup diperantauan akan mengajarkan kamu arti sesungguhnya bahwa hidup ini butuh tekad dan semangat yang kuat. Walaupun awalnye kite pasti sedih idup jauh dari orang-orang yang kite sayangin. Dan di tuntut untuk idup mandiri tapi kite harus jalanin untuk maju ke langkah selanjutnye.

Emotion: sad
Ngerase takut bise bikin diri kite belajar juge, ternyate. Enih emosi negatip, bise kite olah buat jadi emosi positip nyang begune. Kalo misalnye takut diomelin, nyang harus jadi prinsip kite ntu kudu ngebenerin diri biar di laen waktu kagak ngerjain kesalahan nyang same lagi, jadi kagak kudu kena omel. Nyang bise kite lakuin buat enih, ya ntu belajar, kuasain, bahkan kalo bise jadi ahli di bidang kite, biar bise meminimalisasi kesalahan. Terus, bise juge buat naro pokus nyang dalem, bener-bener, ame ati-ati bangat kalo ngerjain aktipitas. Jan lupe buat ngelibatin orang laen, biar kite bise nerima kritik, saran, sekaligus doa dari die ame kite biar lancar terus enih urusan. Misal kite dapet kritik, jan dimasukin ati bangat, tapi masukinnye ke pikiran biar bise diolah secare logika letak salah kite ade di mane. Ntu kudu dijadiin motipasi biar kite bise epaluasi diri. Terus, kongko ame orang banyak. Pegaulan nyang luas bikin mata kite kebuka lebar juge buat dunia, jadi keasah juge potensi nyang kite punye. Terakhiran bangat, jauhin hal-hal kagak sehat ame bebahaya kek narkoba, alkohol, ato rokok.

Emotion: fear
Cara nulungin orang yang kena serangan panik. Pertama, sebelom kita nenangin orang, kita kudu pastiin kalo kita juga tenang dulu. Soalnya, orang yang ngalamin serangan panik emang paling butuh buat ditenangin. Kedua, ajak ngomong orang yang kena serangan panik pake kalimat yang pendek-pendek aja. Ketiga, bilang ke jia pake ngelibatin perasaan, kayak bilang kita bangga jia bisa ngelewatin itu lancar. Keempat, minta ama jia buat fokus ngatur napas. Minta ama jia buat napas pelan-pelan. Keenem, bawa orang itu ke tempat yang lebih aman. Orang yang lagi keserang panik ini butuh tempat yang tenang buat nyender. ketujuh, kasih jia minum. Soalnya, abis kena gejala, bkin jia ngerasa capek. Kelapan, minta ama jia obat yang jia bawa, atawa cariin obat yang biasa jia minum kalo lagi keserang begitu. Terakhir, temenin orang itu ampe bener-bener baek.

Emotion: fear
Karena memang termasuk dalam perusahaan top, sehingga client yang menggunakan jasa kami juga tidak main main, perusahaan besar pertambangan, perusahaan bank top yang sering kalian lihat di saham saham. karena kompleksitas yang kami hadapi, dan ketidak jelasan management yang mengatur resources sehingga membuat project ini terbilang menjadi sangat mengerikan. Bagaimana tidak, seorang fresh graduate yang tidak tahu apa-apa, yang baru masuk ke project, sudah diharuskan belajar dengan cepat dan langsung menghadapi client/user. Orang-orang dipaksa untuk menyelesaikan sesuatu yang sebenarnya masih abstract. Belum lagi lead-lead yang hanya modal bacot dan cari muka. Singkat cerita, dengan bermodal muka tebal dan keberanian, kami maju menghadapi client dan berbicara tentang hal yang kami sendiri belum paham sehingga terkadang client mungkin juga merasa kami tidak capable. Selesai meeting, banyak sekali ketidak jelasan karena memang kami hanyalah fresh graduate yang belum tahu apa-apa namun dari pihak management menuntut kami untuk menyelesaikan dan memberikan keputusan.

Emotion: angry
Penyebab fobia muntah bisa bermacam-macam. Menurut psikolog Ikhsan, penyebab paling sering karena pengalaman kagak menyenangkan saat ngegares sesuatu, lalu mengakibatkan sakit, dan muntah. "Bisa juga saat melihat seseorang muntah, dan saat ntu merespons sebagai sesuatu yang menjijikkan atau kagak menyenangkan. Atau, pengalaman dimuntahi oleh orang lain, baik sengaja, atau kagak sengaja. Hal-hal ntu tersebut bisa memicu emetophobia," kata psikolog ntu. Dilansir dari Healthline, penyebab emetophobia adalah sebagi berikut, ya ntu sangat takut sakit di depan umum, alami keracunan ganyeman yang sangat buruk, melihat orang lain muntah, mengalami serangan panik selama insiden muntah. Namun, emetophobia dapat berkembang tanpa penyebab yang jelas. Hal ntu membuat para ahli percaya bahwa genetika, dan lingkungan turut berperan. Misalnye, ada riwayat keluarga dengan fobia spesifik, atau gangguan kecemasan lainnye. Fobia muntah sering dimulai pada masa anak-anak. Uniknye, orang dewasa dengan emetophobia yang udeh berlangsung lama, sering kagak ingat dari mane rasa takut tersebut datang.

Emotion: disgusted
Piston rèm ngêmilikin pêran pênting dalêm sistim pêngêrèman. Kêbêradaan piston ngêmungkinin ada têkênan hidrolik dari pêdal rèm pêranti nêkên kampas rèm. Kalu piston rèm butut, mangka prosès onoh ora bêpungsi dêngan baèk. Akibatnyah rèm ora bakal pakêm, bahkan bisa baè blong. Disaranin buat ngêlakuin pêngêcèkan têradêp kondisi piston rèm. Kalu têrdapêt karat atau kêausan, lêbih baèk sigrah dilakuin pêrbaèkan. Tapi, masalah pada piston rèm bukan onoh baè. Kêrusakan pada seal piston mastêr rèm silindêr bisa juga têrjadi. Wayah onoh têrjadi, pêngêrèman ora bakal optimal. Tumannyah kêrusakan onoh nongol akibat pêmakèan. Sêiring waktu, seal piston rèm mastêr bakal aus. Ênih juga bisa dipêrparah dêngan kondisi minyak rèm nyang buruk. Mangka, pêmilihan minyak rèm nyang bêkualitas bisa ngêjadi solusinyah.

Emotion: fear
Elu pernah kagak, udeh lagi capek-capek baru pulang dari sekolah, atau kampus, atau kerja, abis capek belajar, capek kerja, dan capek abis ngerjain tugas, tiba-tiba elu inget ade beberape kebutuhan rumah tangganye elu yang kudu elu beli di mini market? Nah si Lany pernah. Akhirnye walaupun bener-bener capek, suasana hatinye buruk, pengen buru-buru mandi, dan intinye pengen buru-buru sampe rumah, die kudu mampir ke mini market dulu. Nah ternyate, entu mini market rame bener. Mungkin banyak orang yang kayak die, baru sempet belanja malem. Nah setelah keliling ambil produk-produk yang kudu dibeli, die pun antre. Antreannye lumayan panjang. Tapi ya gimane lagi. Nah pas udeh sampe di baris kedua, tiba-tiba aje ade yang nyerobot. Jelas aje die langsung marah karena antreannye diserobot. Nyok budayain buat antre!

Emotion: angry
Atu sampah aje kadang bise bikin masalah nyang berabe, apelagi kalo tumpukan ratusan sampah. Tumpukan sampah bise bikin sekitarannye bau dan berubah hawa. Enih nyang jadi pemicu orang oek-oek gegara ngerase jijik kalo ude deketan ame tumpukan sampah. Tanah sekitaran tumpukan ntu bise bekurang jaoh kualitasnye dan kagak sedep diliat juge ame orang-orang. Bahkan, kagak sedikit tumbuhan nyang jadi mati kalo tanah sekitarnye jadi tempat inggap sampah-sampah. Belon lagi kalo tumpukan sampah entu adenye di aer mengalir, kek sungae ato kali. Bise bangat enih tumpukan ngeubah warne dasar aer mengalir ntu jadi cokelat, butek, ato bahkan item pekat saking kagak sehatnye kualitas aer nyang dilewatin ame sampah.

Emotion: disgusted
Awak êlu dipenuhi kelenjar keringat karna keringat merupakan fungsi penting nyang ngêbantu mendinginkan awak. Adè dua jênis utama kelenjar keringat, yaitu ekrin amè apokrin. Kelenjar ekrin menutupi sebagian besar awak êlu amè terbuka langsung di permukaan kulit. Sebaliknyè, kelenjar apokrin terletak di area nyang banyak mengandung folikel rambut, sêpêrti selangkangan amè ketiak. Wayah suhu awak Êlu memanas, kelenjar ekrin bakal melepaskan keringat buat mendinginkan awak êlu. Tumannyè keringat dari kelenjar ekrin kagak berbau ampè bakteri di kulit êlu mulè memecahnya. Makanan amè minuman tertentu nyang êlu konsumsi, serta jênis obat tertentu jugè bisè menimbulkan bau padè kelenjar ekrin. Kelenjar apokrin mengeluarkan cairan tak berbau, tapi cairan êni mulè mengeluarkan bau wayah bersentuhan dêngan bakteri di kulit êlu. Kelenjar êni baru bêgawè wayah pubertas, itulah sebabnya wayah pubertas êlu mulè mencium bau badan.

Emotion: shame
Kondisi aye udeh lemah, tapi belom dapet juga rumah sakit karna alesannye penuh. Pas itu emang kondisinye lagi musim ama penyakit demam berdarah sama kaya nyang aye derita. Udeh 2 rumah sakit nyang nolak aye, rasanye aye udeh kaga kuat lagi tuh panas-panasan. Akhirnye dapet juga rumah sakit nyang jauh dari rumah, selama 4 hari tuh kaga ditanganin ama dokter. Ampe kondisi aye parah dah kaya orang sekarat. Amle akhirnye aye mimisan nyang tandanye pembulu darah udeh pecah, orang tua harus nyari rumah sakit gede supaya langsung dapet penanganan. Untungnye dapet walaupun harga rumah sakitnye mahal, tapi kalo aye kaga segera di rujuk waktu itu mungkin udeh lewat kali aye.

Emotion: fear
Saban pagi kalo pengen berangkat ke sekolah udah barang tentu banget kebelet kencing. Sempet pas hari Senen waktunya upacara, pikiran udah kagak karuan pengen buru-buru ke weseh. Ujug-ujug aja kabur ke kulem. Padahal, guru udah beberekan manggilin murid-murid yang masih pada bekeliaran. Kagak ngeroin itu, dibanding nanti ngompol di celana. Akhirnya, langsung aja mabur ke kulem. Pas udah di dalem kulem, langsung buru-buru kencing. Pas udah lega, langsung dah ngeluyur keluar. Bukan gara-gara disuruh baris upacara ama guru. Buru-buru lantaran kagak tahan bau weseh yang keendus bener. Padahal, idung udah dirapetin pake kerudung. Itu juga kalo kagak kebelet banget, masih bisa ditahan dah kalo ngelongok wesehnya bentek banget kayak begitu.

Emotion: disgusted
Dalêm pêrtêmênan, bêrantêm adalah hal nyang lumrah têrjadi, tapi bèda halnyah ama minta maap. Bagi dirinyah, minta maap ama têmên lêbih sulit dilakuin kêtimbang ngêrjain ujian kimia. Wayah onoh diah masing rêmaja dan egonyah masing tinggi-tingginyah. Diah ora sêngaja nyakitin ati têmênnyah dan akhirnyah têmênnyah sèwot. Awalnyah, diah ngêrasa ora ada nyang salah ama pêrkataan onoh, tapi sêtêlah diah introspèksi, diah go nyadarin bahwa dirinyah udah kêliru. Masalahnyah, wayah onoh ègo diah kêbangêtan tinggi sêhingga hubungan pêrtêmênan mêrèka kandas di têngah jalan. Wayah rasa kangên onoh nyaba, puguh bakal ada pêrasaan pèngèn balik kèk dulu sêbêlon pêrmasalahan atau pêrbèdaan pêndapêt onoh têrjadi. Tapi, ègo nyang tinggi sêring kali ngêja kêsêmpêtan mêrèka buat kêmbali barêngan, têrus bè pupus.

Emotion: sad
Waktu sd saya pernah dikerjai dihari ulang tahun saya. Jadi, saat saya masuk sekolah saya dijauhi oleh teman-teman saya. Karena saya masih sd ya saya bingung dengan mereka, saya coba tanyakan tapi mereka malah menjauh. Begitu terus sampai istirahat selesai, sampai akhirnya ada teman yang menceritakan pada ku bahwa aku sedang dikerjai. Lalu jam terahkir guruku ikut mengerjaiku dia mengatakan bahwa saya membuang sampah sembarangan. Saya bingung, kan saya belum buka makanan saya. Saya tanya bukti, katanya anak kelas sebelah melihat saya membuang sampah sembarangan. Saya menceritakan semuanya, sampai mata saya berkaca-kaca (ya namanya juga anak sd masalah kecil nangis, tapi saya berusaha untuk kuat). Akhirnya guru saya berkata sejujurnya bahwa ia dan teman-teman hanya mengerjai saya. Lalu, dari kejadian itu saya mulai jarang menangis lagi, dan berusaha tetap tenang.

Emotion: surprise
Gubernur DKI Jakarta, Anies Baswedan prihatin dengan tumpukan sampah yang terjadi di Kampung Bengek, Penjaringan, Jakarta Utara. Die pun menyayangkannye ntu seabrek-abreknye aturan di Jakarta yang diperlakukan justru seperti anjuran. "Bejibun sekali aturan kite ntu lebih seperti anjuran. Kagak menaklukan, jadi kalau ada orang yang melanggar maka tidak ada disinsentif," ujar Anies di Balai Kota, Jakarta. Tumpukan sampah ntu tersebut berasal dari pemukiman liar di Kampung Bengek yang didirikan di atas lahan milik sebuah BUMN. Suku Dinas Lingkungan Hidup (Sudin LH) Jakarta Utara pun kesulitan membersihkannye ntu lantaran belum berkoordinasi dengan pemilik lahan. Anies menyatakan, kejadian ntu jugalah mengape bakalannye ada seabrek aturan yang diubah di Jakarta. Die ingin agar sanksi yang tegas diberikan kepada pihak yang melanggar aturan.

Emotion: disgusted
Saat ini, penyebabnye belum diketahui dengan pasti, tapi kondisi ini cenderung terjadi dalam keluarga, dan biasanye terjadi setelah kejadian yang mengguncang. Awal muncul phobia dapat terjadi secara mendadak maupun bertahap. Terkadang kite memiliki phobia karena merasa kagak nyaman. Keadaan ntu bukanlah penyakit kecuali jika hal tersebut sampai memengaruhi hidup kite. Jika kite cemas berlebihan hingga mengganggu pekerjaan atau hubungan sosial, segeralah pergi ke dokter atau atau psikoterapis. Sebagian besar pasien dapat disembuhkannye jika diterapi dengan benar. Ketakutan masa kecil, seperti takut gelap, takut monster, atau takut sendirian, sangat umum terjadi dan biasanye akan hilang seiring berjalannya waktu. Tubuh masing-masing orang berbeda. Bisa jadi, gejala phobia yang muncul antara satu orang dengan yang lainnye adalah berbeda. Selalu konsultasikan ke dokter untuk menangani kondisi kesehatan kite.

Emotion: fear
Pernah waktu di kampus aye lagi kebelet-kebeletnye tuh, kaga ngeliat lagi masuk toilet nyang buat perempuan tuh nyang mana. Namanye orang kebelet kan karna waktu itu aye lagi mencret-mencret, terpaksa aje masuk kuliah karna emang bates bolos di mata kuliah ntu udeh abis. Ya jadinye harus bolak-balik dah ke wc, gara-gara saking kebeletnye ampe kaga sadar tuh wc nyang aye masupin wc laki, cuman aye tahan malu karna emang udeh kebelet trus wc perempuan juga penuh mulu si. Akhirnye keluar mindik-mindik dah tuh ampe kaga ada orang nyang masuk wc, eh sialnye temen aye mau ke wc trus kepapasan, untung kenal jadi kaga malu-malu amat.

Emotion: shame
Ude biase rasenye bagi Doel, sebage sala atu anggota ekskul pecinte alam, buat ikut ngebersiin bagian-bagian kolaan. Kek ari enih, Doel kebagian buat bantu tukang bersi-bersi kolaan buat ngoper sampah kolaan ke truk sampah. Pas nyampe tong sampah gede di belakang kolaan, Doel ngeliat tumpukan sampah ngegunung di sonoh. Lalet ude beterbangan ke sonoh ke marih, baunye semerbak bener dari jarak sekian meter gek. Enih sampah-sampah asalnye dari semue ruangan nyang ade di kolaan Doel, dari ruang kelas, ruang guru, ruang kepsek, perpus, kantin, UKS, ame nyang laennye. Doel sebenernye biasenye tahan-tahan aje ngeliat nyang beginih-ginih. Cuman, gegara karang tumpukan sampahnye due kali lipat lebi ngegunung, ampe ade curut-curut nyang wara-wiri di sekitarannye, Doel jadi merinding juge gegara jijik. Idungnye sekuat tenage nahan napas bari nyugestiin perutnye buat kagak begejolak ato mual. Walopun begonoh, Doel tetep bantu ngoper-ngoper sampah, die kagak enak ame tukang bebersih kolanye.

Emotion: disgusted
Malem minggu, dan malem Jumat ntu kalo di Jakarta kaga usah ditanye dah macetnye pasti luar biasa bener dah, kendaraan udeh kaya semut bejejer seabrek-abrek atau kaya lagi markir rasanye. Sampe gedek banget aye rasanye liat kemacetannye ibu kota tuh ye. Kaya sumpek aje gitu udeh macet-macetan di jalanan, mane dikejer waktu gegara mau pergi kondangan. Udeh rasanye gakaruan banget dah, ternyata di Senayan lagi ada konser makin jadi aje dah ntu macetnye. Hiruk pikuk kota Jakarta emang luar biasa banget rasanye. Bener-bener sepanjang jalan bagusnye dzikir aje udeh daripade jadi emosi jiwa lantaran stress liat jalanan yang kacau banget yekan.

Emotion: angry
Segala macam produk nyang menawarkan solusi buat bau badan pernah Surya jabanin saking malunya bau badan kagak ilang-ilang. Tapi, têtêp aja kalo berkeringat aromanya masih bau, apalagi jika udèh berada di luar ruangan nyang panas. Bikin minder! Padahal Surya udèh mandi sêari duè kali makè sabun antiseptik. Saking sulitnya mengatasi bau badan, diè khawatir kalau kudu jalan-jalan jauh. Diè juga kagak pernah mao kalau diajak naik gunung, takut bau. Lalu, sebulan lalu Surya meminum rempah kunyit amè jahe. Niat awalnya tibang pèngèn menambah imun tubuh sekaligus perawatan dari dalêm buat jerawat nyang padè wayah ntu lagi meradang. Tapi, tanpa diduga, sêudèh ngonsumsi rempah ntu, Surya ngêrasè keringatnya udèh kagak bau lagi, bahkan tanpa memakai deodoran atau produk apa gè.

Emotion: shame
Restoran cepat saji yang bernama Karen's Diner yang lagi beken ntu pertama kali beroperasi di negara Australia, dan Inggris. Nama ntu resto Karen sendiri berasal dari bahasa slang Amerika Serikat. Di mane untuk menggambarkannye orang yang menjengkelkan, dan komplain melulu mengenai masalah paling sepele sekalipun. Para pelayan di Karen’s Diner akan melayani pelanggan dengan kasar. Kagak ada keramahan, atau senyum selama melayani para pembeli. Staf, mulai dari pelayan sampai kasir jutek, marah-marah, dan mengolok pembeli. Jadi diharapin jangan heran dan gedek kalo pelayannye galak. Tapi ya namanye manusia masih ade juga yang akhirnye jadi gedek, marah, dan berantem sama pelayannye.

Emotion: angry
Sewaktu mata pelajaran seni budaya waktu siang ntu di kelas suatu sekolahan. Jadi pelajaran seni budaya yang dipelajarin di sekolahan ntu adalah seni budaya suling dan pianika. Seluru siswa siswi disuruh mempelajari lagu yang minggu lalu udeh dikasi tau sama gurunye ntu mata pelajaran seni budaya. Udeh dah tuh mereka pelajarin di rumah mereka masing-masing. Kemudian waktu seminggu udeh berlalu, kemudian kite ntu hari udeh pada bawa alat musiknye dah tuh. Ntu minggu kite bawanye ntu cuma suling aje. Udeh lah tuh disuruh maju satu-satu buat bawain ntu musik di depan kelas. Kagak tau kenape tiba-tiba aje ngeblang gabisa mainin ntu nada suling, padahal sebelumnye udeh belajar dulu. Udeh gitu tegang banget emang sama gurunye yang serem dan galak. Lupalah udeh sama ntu musik nadanye buat main suling. Udeh aje satu kelas pade ngakak ketawain, bener-bener malu dan gedek banget rasanye. Udeh diketawain eh malah diomelin juga aje tuh sama guru aye. Pokoknye ntu hari aye bener-bener malu dan sedih. Yang emang harus dipelajarin ntu ketika ada orang yang gabisa atau salah jika kite gabisa bantu jangan malah diketawain.

Emotion: shame
Kaget banget rasanya pas tau hamil, karna tuh aye salahnye kaga ada persiapan apa-apa. Gerak juga masih seruntulan, trus nyang bikin aye khawatir tuh aye masih ikut olahraga futsal. Aduh bahaya banget dah itu kalo pas futsal kemaren aye ampe jatoh, untungnye ampe tau hamil kandungannye bae-bae aja. Cuma masih kaga nyangka soalnye bener-bener kaga ngerasain apa-apa. Bener-bener di luar dugaan, trus akhirnye tuh aye bener-bener bengong doang kite bedua. Trus ya akhirnye kite beraniin tuh ke dokter karna takut ada ape-ape. Tapi, pas nyampe rumah sakit di USG tuh, alhamdulillah sehat-sehat aje, semuanye kaga ada kendala, bener-bener bersyukur masih dikasih keselametan.

Emotion: surprise
Doel kebelet berak bangat! Dari pagi, perutnye ude kontraksi kagak keruan, tapi ketahan bae gegara gurunye lagi galak-galak bangat ari enih. Makanye, die bela-belain nahan berak aje daripade entar-entar kena semprot gegara kagak ngarti ame nyang blio jelasin pekara kepotong pas ijin ke kamer mandi. Cuman, enih ude due mate pelajaran lamenye. Mane guru nyang karang demen bangat manggilin muridnye atu-atu buat ngerjain soal di papan tulis lagih! Doel ude keringet dingin dan perasaannye kagak enak, ampe ujug-ujug namenye dipanggi. Haduh, mampus, dah. Doel, nyang agak kaget, repleks bediri, tapi tenyate ntu bikin dampak gede buat pantatnye nyang daritadi "kesumpel" ame kursi tempat die duduk. Begitu pantatnye beradu ame angin, keluar, dah, ntu bunyi khidmat, "Duuuuuut..." dari pantatnye menuju seantero kelas. Doel mukenye langsung merah kek udang rebus bari bekali-kali minta maap ame gurunye gegara kelepasan. Untung, gurunye cuman ketawe ame maklumin doang, tapi Doel tetep disuru ke depan buat jawab soal di papan tulis. Kalo enih, kagak ngape, dah, nyang penting kagak ngebahas soal kentutnye tadi!

Emotion: shame
Pulang sekolah di ari Jumat itu enak banget kalo jalan-jalan dulu ama kawan, soalnya besokannya udah Sabtu, udah tenang. Malem sabtuan bareng temen-temen buat nonton. Jadinya, kudu masuk mol dulu. Lantaran udah diniatin buat nonton, jadinya langsung nuju ke bioskopnya. Pas nyampe bioskop langsung mesen tiket. Abis mesen, ternyata pelemnya baru ada enem belas menitan lagi. Kalo udah duduk maunya fokus nonton. Mumpung ada waktu, langsung ke weseh buat kencing dulu. Pas nyampe weseh langsung masuk ke tempat yang kosong. Kaget banget ngeliat banyak tisu pada beserakan di samping wesehnya. Geli banget juga ngeliatnya, udah kepikiran itu pasti bekas cebok. Belom tapi kebelet, jadi minta tolong sama mpok-mpok yang jaga di situ lagi ngejogrok aja di pojokan. Kasian juga sama mpoknya ngebersihin begituan. Kudunya, kita buang sampah ke tempat sampah yang udah disediain. Jangan dibiarin beserakan begitu aja.

Emotion: disgusted
Hal yang paling kaga ngenakkin sebenernye adalah belum bisa kite bikin girang orang yang kite sayang. Sebenernye bukan kite yang mau juga, buat kaga bikin mereka seneng, tapi emang udeh jalan takdirnye begitu. Yang penting kite jangan lupa buat selalu doa, dan bersyukur biar di kasih kemudahan, dan kelancaran buat nyenengin orang-orang tersayang kite. Harus berusaha yang keras dan sungguh-sungguh juga. Seperti halnye kaya waktu ntu aye sering mengecewakan, misalnye ulangan dapet nilainye kurang bagus, tapi aye tetep giat usaha, dan orang tua aye juga tau betul perjuangan aye kaya gimane, kalo emang diakhirnye dapet hasilnye kaga bagus, yang penting usaha kite udeh maksimal.

Emotion: sad
Ketika saat ntu nyari anting yang nyangkut kaga tau dimane kaga ketemu-ketemu kaga engeh ada dimane naronye, padahal ntu anting kudu banget dah ketemu buat dipake di rumah aje tapi ntu anting, anting yang udeh di demenin dan selalu dijadiin gacoan dipake buat sehari-hari. Rasanye sedih bukan maen pas ntu anting ilang. Di ubek-ubek kemane-mane buat nyariin ntu anting ampe ketemu. Girang banget dah ternyata ntu anting kaga ilang, cuma keselip aje dah. Udeh deh di pake-pake terus lagi dah ntu anting buat hari-hari. Rasanye tadinye ati udeh kaga karu-karuan dah pokoknye pas ntu anting ngilang. Pas ntu anting udeh ketemu ati langsung lega girang rasanye.

Emotion: happy
Sekarang pan lagi rame nih, tentang petugas kesehatan nyang pelayanannya kaga ramah ama pasien BPJS. Nah, kalo kite dapet perlakuin nyang kaga-kaga kite bisa ngadu kok ke kantor pusat. Kalo kite dapet tunggakan nyang kaga masuk akal juga kite bisa aduin. Nah, kalo pelayanan kite dibeda-bedain kite juga bisa lapor. Trus kalo kite ditelantarin trus maga dapet pengobatan nyang sesuai juga bisa kite aduin. Kalo masalah pelayanan nyang jutek, kite tinggal pindahin tuh faksesnye, trus kasih penilaian nyang sesuai ama pelayananya biar orang-orang pada tau. Dengan kaya gitu kan kite kasih masukan buat orang, trus tempat itu bisa dapet teguran. Sekarang mah pelayanan kesehatan udeh gampang, semua orang berhak dapet pelayanan kesehatan nyang bae.

Emotion: angry
Kagak selamenye sekarat ato kematian kudu ditakutin. Kalo ngejelasin secare agame mungkin agak suse, ye. Cuman, secare medis ato sains, ade namanye hormon endorpin nyang bekontribusi ame perasaan bahagie. Enih ngaruh juge ke otak nyang mikirnye jadi nyang seneng-seneng bae. Nah, kate ahli neuroanatom Amerike, Jill Bolte-Taylor, bedasarkan pengalamannye ndiri ngadepin maot, die bise ngerasain "nirwana" ato euporie bahagia bahkan pas otak bagian kirinye kagak bepungsi perkara die kena stroke. Kagak cuman ntu, cedera otak kanannye juge bikin die ngerasain perasaan seakan-akan die punye kekuatan tingkat tinggi. Intinye, pas badan enih pelan-pelan kagak bepungsi, otak juge ikutan bepengaruh. Kemungkinannye gede banget ntu bepengaruh ame perasaan kite pas udeh deket maot.

Emotion: fear
Kayak fobia yang laen, orang yang kena phasmofobia juga butuh ditanganin, butuh diobatin. Selaen itu, orangnya juga kudu diterapi lewat psikoterapi. Obat yang sering dipake ama orang yang kena phasmofobia ini obat antidepresan ama anticemas. Dua obat itu bisa ngeredain emosi yang lebih gara-gara takut ama ngebantu berentiin atawa ngurangin reaksi badan, kayak jantung bedebar atawa enek. Obat antidepresan ama anticemas bisa cepet ngurangin gejala fobia. Kalo ngobatin pake terapi atawa psikoterapi pake terapi perilaku kognitif. Ahli kesehatan mental bakal sigep ngebantuin ngegali sumber rasa ngerinya. Abis itu, bantu bareng-bareng ama orang yang kena fobia buat cari cara yang bisa diterapin pas rasa ngerinya lagi naek. Kalo kita ngerasa punya ketakutan yang berlebihan ama sesuatu, apaan aja termasuk ama setan, kita boleh temuin orang ahli yang bisa nulungin kita nanganin rasa ngeri itu.

Emotion: fear
Pas taon 2022 sekitaran bulan Agustus, engkongnye aye sakit dan kagak bisa banyak gerak. Kalo jalan kudu dituntun, makan kudu disuapin, mandi kudu dimandiin, dan laennye. Intinye hal entu bikin enyak dan babeh aye kudu nginep di rumahnye nenek dan angkong aye. Karena hal entu, akhirnye aye pun kudu tinggal sendirian di rumah. Aye sedih karena kudu pisah sama orang tuanye aye dan tinggal sendirian. Enyak aye kudu bantuin enyaknye buat ngerawat engkongnye aye dan ngurusin rumah, babehnye aye pun kudu di sono juga buat jaga-jaga kalo ade kebutuhan ape-ape. Jadinye babeh aye berangkat kerja dari sono juga. Sementara aye pas entu masih ngerjain skripsi. Udehlah capek ngerjain skripsi, aye kudu ngurus rumah juga pastinye. Aye bener-bener sedih, capek, dan tertekan idup sendiri.

Emotion: sad
Dari kecil udeh kite mulai tanemin kalo disuntik tuh sebenernye kaga ngapa-ngapa. Bukan malah udeh tau anak kecil takut tapi malah makin di takut-takutin. Jangan bosen kasih pengarahan buat anak kalo disuntik itu ada manfaatnye buka cuma mal dibuat sakit aje. Trus juga selama anak takut disuntik kite mesti dampingin anak seenganye kite kuatin. Trus kalo anak masih nangis ditenangin, kite bikin anak tuh tau kalo kite juga ngerasain ape nyang die rasain. Minta maaf ama anak kalo maksud kite tuh bukan mau nyakitin tapi sekali lagi buat kebaikan. Lama-lama kalo kite lakuin itu terus-terusan anak makin lama makin ngarti kok.

Emotion: fear
Kata orang, belom jago kalo belajar motor belom ngerasain jatoh. Keseringan dengerin orang ngomong begitu, jadi ada orang yang mikir kagak ngapa-ngapa kalo nanti jatoh. Jia lagi belajar motor. Jia minjem motor ama abangnya. Langsung dikasih aja jalan muterin kampung kagak pake diliatin. Langsung dilepas aja. Padahal, jia baru belajar banget. Awal-awal jalan masih lancar-lancar aja. Biarpun rada degdegan. Pas di tengah jalanan, ada orang yang negor. Jia langsung melengos aja ke belekang. Abis melengos, jia langsung nengok ke depan lagi. Kagak lama, motornya nyusruk ke pinggir jalan. Jia nubruk gerobak dagangan orang. Banyak yang pada nolongin, jia jadi malu sendiri. Kudunya emang ati-ati banget kalo baru belajar motor. Kagak usah dengerin yang orang bilang. Kagak mesti jatoh dulu biar bisa motor.

Emotion: shame
Orang yang sering ngintilin orang ini banyak banget ternyata. Ada yang emang punya niat buat ngejahatin orang. Ada juga yang ngintilin gara-gara mau tau orang laen, cuman jia kagak bisa ngomong baek-baek. Kayak ada satu pedagang. Jia pernah kenal pembeli yang baek banget ama jia. Biasa langganan, kalo beli dagangannya sering banget banyak. Pas satu hari, pelanggan itu lagi kagak beli, malah mampir aja kagak. Tumben bener jia ngelewatin pedagang itu kagak pake negor. Pedagang tadi keherenan. Akhirnya, jiem-jiem jia ngintilin pelanggan itu. Pas tengah jalan, ternyata pelanggan tadi tau diintilin ama orang. Gara-gara ngeri, jia ganti jalan laen. Pas di tengah jalan jia lemes banget. Untung rame orang. Pas di sono, badannya lemes. Pedagang tadi kaget. Ternyata orang yang diintilin tadi lagi kagak enak badan.

Emotion: fear
Ratusan pekerja korban PHK (Pemutusan Hubungan kerja) dari berbagai perusahaan, marah-marah di Kantor BPJS Ketenagakerjaan cabang Belawan Jl. G. Krakatau. Mereka protes dengan para petugas BPJS karena pencairan jaminan hari tua (JHT) tak bisa keseluruhan. Setelah resmi beroperasi secara penuh, Badan Penyelenggara Jaminan Sosial (BPJS) Ketenagakerjaan mengeluarkan aturan baru terkait pencairan JHT. Dalam aturan yang diteken Presiden Joko Widodo pada 29 Juni lalu, perubahan hanya dilakukan pada syarat tenggat waktu peserta bisa mencairkan JHT, sementara, besaran iuran tetap sama ya ntu 5,7% per bulan. Kepala Divisi Komunikasi BPJS Ketenagakerjaan Abdul Cholik mengatakan, aturan baru tersebut didasarkannye pada Peraturan Pemerintah (PP) No 46 Tahun 2015. PP ini sendiri, sambung Cholik, merupakan implementasi dari UU No 40 Tahun 2004 yang diteken saat era Presiden Megawati. Dalam aturan yang lama, JHT bisa diambil penuh jika peserta sudah terdaftar selama 5 tahun 1 bulan di BPJS Ketenagakerjaan.

Emotion: angry
Setiap anak ntu tentunye memiliki sifat yang berbeda-beda. Seiring bertambahnye ntu usia, sifat dari si kecil akan semakin terlihat. Salah satu sifat yang biasanye dimiliki oleh sebagian anak adalah ya ntu si kecil gampang merasa jijik. Entah suatu hal yang membuat si kecil menjadi penjijik, namun beberape bocah cenderung memiliki sifat ntu tersebut. Efek yang dirasakan ntu saat si kecil mempunyai sifat tersebut kadang membuat orangtua jadinye bingung. Pasalnye ntu bagi sebagian bocah yang memiliki sifat penjijik, die bakalannye cenderung memilih-milih akan suatu hal. Setelah ntu, kite bakalannye sedikit kebingungan dengan hal yang dilakukannye oleh si kecil karena terlalu memilih-milih.

Emotion: disgusted
Jika kite sedang menyetir mobil, mintalah pengendara lain untuk memeriksa bagian pedal tersebut. Kite bisa sedikit mengurangi laju mobil agar bisa memeriksa bagian pedalnye supaya rem dapat berfungsi dengan baik. Cara di atas ntu adalah yang paling mudah untuk mengatasi rem blong. Namun jika cara pertama kagak berhasil maka silahkan kite turunkan bagian gigi transmisinye. Manfaatkanlah efek dari engine brake untuk menurunkan bagian gigi transmisi di pedal mobil kite. Dalam hal ntu ada tahapan yang perlu dilakukan. Pertama, pastikan dulu mobil kite manual bukan mobil matic. Jika manual maka caranye turunkan bagian gigi transmisi secara bertahap, dan lakukanlah dengan gerakan cepat. Jika kite sedang memakai gigi nomor 4 maka turunkan dalam gerakan cepat sampai gigi yang pertama. Jangan sampai kite menurunkannye kagak bertahap misalnye dari 4 langsung ke gigi nomor dua.

Emotion: fear
Makin tua aye makin sadar kalo nyari temen nyang tulus itu susahnye minta ampun. Kalo udeh ketemu temen nyang kaya gitu, mending jangan disia-siain dah. Kalo pun dulu temen kite seabreg-abreg tapi nyang bertahan paling kaga banyak. Nah, buat temen nyang bertahan, jangan lupa tuh di jaga pertemanannye. Soalnye mereka nyang bertahan tuh nyang siap buat nolong kite kalo lagi kesusahan. Tapi, kalo punya temen nyang bae kalo boleh dah tuh nyang namanye dimanfaatin. Kalo kite ngecewain temen kite itu, belom tentu kite bakalan dapet lagi temen nyang modelannye sama. Jadi, pertahanin nyang kite punya sekarang biar kaga nyesel di kemudian hari.

Emotion: surprise
Selaen di bis, ada juga orang yang naek apaan aja jia bakalan enek. Jadi, jia kagak bisa naek kendaraan yang jauh atawa kelamaan. Orang kayak gini, bisa naek kereta kalo bepegian yang jauh-jauh. Selaen itu, biar kagak enek atawa malah ampe muntah, kita bisa ngindarinnya. Sebelom berangkat, kita kudu pastiin badan kita emang lagi waras. Sebelomnya, kita udah istirahat yang pas, biar badan kita pit. Udah gitu, pas mau berangkat, di rumah kita jangan makan ampe banyak banget, kayak disengajain ambil nasi ampe munjung. Kalo begitu, perut kita malah kekoyak-koyak, terus jadi enek. Sediain obat yang biasa kita minum, atawa sebelom berangat udah kita minum. Sediain juga cemilan atawa permen, biar kita kagak banyak bengong. Kalo udah di dalem gandaran, hindarin liat hape. Soalnya, liar layar sembari kekoyak-koyak dalem gandaran begitu bikin enek. Kalo di dalem kereta, kita bisa jalan-jalan, biar kagak jenuh.

Emotion: disgusted
Ane kalo tinggal di kost kaga pernah ngerasa sendirian, ane bakal ngebaur ng temen kost nyang lbareng ame anak-anak kos, jadi ane ngerasa nghidupin impian ane waktu bocah: tinggal dirumah nyang gede barengan ame banyak temen. Kalo pagi baru bangun jam tujuh, terus ane mandi, lanjut berangkat begawe, 5 menit udeh sampe kantor (iye sedeket ntu jaraknye dari kantor ame kos ane waktu ntu), gawe sampe jam 5, pulang ke kos, nonton tv di ruang tengah bareng temen kostan, makan nasi padang bareng, nonton tv kabel sampe jam 9 atawa 10 sambil bercandaan ngelantur, ude deh masuk kamar masing-masing, lanjut merem, terus keulang sampe nantin weekend sabtu ame minggu. Kalo ude masuk weekend biasanye jam 9 pagi, biasanye ane mesen ayam tulang lunak, lanjut nyuci baju, mandi, nonton tv sampe ketiduran  diruang tengah kostan sambil bawa bantal masing-masing, bangun sore, biasanye kite lanjut ngelayab ke mall bareng,jajan sambil nggodain cewek spg disono, pulang nonton TV lagi,lanjut molor. Minggu agenda lumayan ribet ame gawean anak kost, ngangkatin jemuran, nyetrika, lanjut beresin kamar.

Emotion: sad
Sêrangga nyang udah dibasmi bisa nongol kêmbali ama nyêbabin masalah kêsèhatan. Olèh karna onoh, pênting buat ngêtauin cara têpat ngêbasmi sêrangga biar kêsèhatan êluh ama kêluarga têtêp kêjaga. Nah, sampah rumah tangga nyang numpuk bisa ngundang datêngnyah sêrangga, sêpêrti lalêr, coro, ama sêmut. Sêlaèn onoh, sêrangga sêpêrti rayap juga sênêng mênêng di rumah wayah têrdapêt tumpukan barang-barang nyang dikêja dari kayu ama kêrtas. Wayah datêng musim pêngujan, sampah nyang numpuk ama bisa nampung aèr juga sêring ngêjadi têmpat pêrkêmbangbiakan nyamuk, khususnyah nyamuk Aedes aegypti nyang bisa nyêbabin pênyakit dêmam bêdarah. Jadi, êluh pêrlu rutin ngêlakuin lèngkah pêncêgahan dêmam bêdarah dêngan ngêlakuin 3M, yakni mênguras, mênutup, ama mêngubur, biar nyamuk atau sêrangga laèn ora bêsarang di rumah.

Emotion: disgusted
Ngeliat hal nyang kagak biase di keidupan kite emang umumnye nimbulin reaksi nyang kagak biase juge. Ngeliat muntahan, misalnye, ngerasa jijik gegara ntu itu ude jadi hal nyang wajar. Siape nyang kagak geli ngeliat hasil olahan makanan dari badan ndiri ato badan orang laen tepampang depan mate kite? Perasaan jijik enih biasenye diekspresiin dengan tampang mengkerut, bibirnye jebleh ato dikerutin ke bawah gituh. Kadang juge bari ngomong, "Ih..." sebage ekspresi jijik lewat omongan. Terus, kalo ude jijik bangat liat muntahan deket kite, biasenye kite cenderung milih buat ngindar. Itupun kalo bise. Kalo kagak bise, gegara ngurus anak, enyak, babeh, ato orang tedekat nyang lagi muntah, mao kagak mao kudu ngelawan rasa jijik ntu demi ngebantu nyang lagi muntah. Kalo ude begitu, rasa jijik kudu bise dikontrol biar kagak ikut-ikutan muntah, misalnye dengan ngalihin pandangan ato merem bae ampe muntahnye kelar.

Emotion: disgusted
Menjadi ekstrovert, ataupun introvert adalah karakter, dan pilihan masing-masing orang. Namun, menjadi antipati, dan terlalu cuek terhadap lingkungan justru akan membahayakan diri kita sendiri. Jika kite  sering berpergian, dan berjalan-jalan serta menginap di berbagai tempat, sangat perlu bagi kita memperhatikan sekitar, terutama potensi bahaya yang dapat terjadi serta jalur keluar (emergency exit) terdekat. Ntulah mengapa emergency briefing penting untuk dilakukan dalam setiap kegiatan. Kita harus proaktif untuk mencari informasi tentang prosedur keselamatan selama kita beraktivitas. Bayangkan jika semisal kite sedang menginap di hotel lantai 30 lalu tiba-tiba bencana gempa bumi terjadi. Apa yang harus kita lakukan sedangkan kita pun kagak tahu lokasi jalur evakuasi dan emergency exit terdekat. Hal tersebut sangat berisiko bagi keselamatan diri dan keluarga kita.

Emotion: fear
Kejadian sekarat tiap orang emang beda-beda persisnye, cuman ade aje nyang same secara umum ato ampir semue orang nyang meninggal ngalamin enih dulu sebelon dijemput ajalnye. Petame, badan jaoh lebi lemah dibanding biasanye. Kek ngerjain aktipitas dikit aje udeh lungse bangat. Nyang parahnye, lungsenye badan enih bisa bikin kagak sadar diri. Terus, orang deket ajal biasanye linglung ame ngerasa cemas bae, tapi kagak tau penyebabnye ape. Kudu dikasi obat penenang kalo ude ngerase nyang ginih-ginih. Udeh gituh, ade gangguan signipikan di badannye. Biasanye mulae dari kaki ame tangan nyang kerasa dingin. Katenye, sih, enih gegara darah nyang ade di due bagian ntu, bepindah ke organ nyang lebi pital. Tapi, lame kelamean, ntu organ pital juge bakal kena batunye. Nah, gegara sirkulasi darahnye kagak normal, orang sekarat jadi gampang sesek napas ame batuk-batuk. Udeh gituh, tampilan luar juge bakal berubah, diliat dari warne kulit nyang ngegelap ame kusam. Kalo kuku biasanye berubah jadi kebiruan ato keitem-iteman. Ade juge sistem sarap nyang nurun drastis, jadi orang sekarat kagak bise respons orang laen. Terakhiran, indera pendengaran (kuping) bakal jadi organ badan nyang terakhir bepungsi. Bagian badan biasanye pade sakit kalo udeh ngalamin enih. Makanye, maklum bangat kalo orang-orang ngerase takut ame pase sekarat di idupnye.

Emotion: fear
Ngêludah di sêmbarang têmpat ora tibang ninggalin kêsan jêmbêr ama ora bêrètika, tapi go bêrisiko nyêbarin pênyakit. Pada orang-orang nyang ngêmilikin pênyakit nular têrtêntu, aèr liurnyah ngandung patogèn nyang bisa ditularin pada orang laèn. Ngêludah sêmbarangan bisa ngêja aèr liur nyang ngandung patogèn ora sêngaja kêtoèl atau kêna pêrcikan olèh orang laèn. Patogèn ênih bisa masup kê mulut, idung, atau mata ama nyêbabin pênularan pênyakit. Kalu êluh ora sêngaja kêna aèr liur sêsêorang nyang ngêludah sêmbarangan, sigrah cuci bagian nyang kêdampak dêngan sabun ama aèr ngalir nyang banyak. Kalu aèr liur masup kê mata, idung, atau mulut êluh, basuhlah dêngan aèr dingin. Kalu êluh ngêrasa bêrisiko kêinpèksi, sêbaèknyah sigrah kunjungin unit layanan kêsèhatan têrdêkêt pêranti ngêdapêtin pênanganan nyang têpat.

Emotion: disgusted
Salah atu rumah madang di Taman Kota Laksamana, Melaka, populèr karna têrkênal sêdêp. Olèh karna onoh, salah atu pêlanggan ada nyang bêrniat buat madang di sonoh buat nyicipin hidangan asêm manis nyang lêjat. Alih-alih ngêgugah sêlèranyah buat madang, pêlanggan onoh nêmuin hal ngagètin pada madangan nyang dipêsênnyah. Sêudah diliat, têrnyata ada nyang ganjil dalêm kuahnyah. Têrnyata pêlanggan onoh nêmuin bêlatung nyang nongol dari dalêm kuah. Wayah pêlanggan komplèn, hal onoh ora ditanggêpin dêngan sêrius. Pihak mêrèka malah nawarin madangan onoh sêcara gratis. Ora ada sêucap kata pêrmintaan maap têrkait bêlatung di kuah madangan onoh. Untungnyah, pêlanggan nyang bêrsangkutan sêmpêt ngêrêkamnyah ama ngunggah kê Facebook buat ngingêtin banyak orang. Bênêr ajah ora lama sêudah onoh, pidio onoh ngêjadi piral di jêjaring sosial.

Emotion: disgusted
Di kampungan, kalo ada yang lagi hajatan biasanya nanggep dangdutan suaranya kenceng banget, ampe ngegeber dada. Ngobrol juga kagak kedengeran. Kalo mau ngomong kudu beberekan dulu biar disautin. Tempatnya juga kalo suka ngepas ampir sempit gitu. Bujang-bujang pada ngumpul malem. Cuman, itu musik tetep aja masih ngegeber. Ada orang yang lagi rame-ramenya gitu jia pengen kentut. Pengen keluar dulu, ribet juga jalannya. Jadi, dalem atinya, mumpung dangdutan lagi kenceng banget, jia kentut aja. Kagak ada yang bakal denger juga. Pas banget jia udah ancang-ancang mau kentut, musiknya berenti dulu kayak mau ganti lagu. Pas udah kagak ada suara musik, jia kentut. Orang-orang jadi pada denger. Jia kaget, yang di sono ngedenger juga kaget. Lantaran reaksinya begitu, jia langsung banget. Ditambahin juga diketawain ama temen-temennya. Jalan pulang jia masih tengsin, gara-gara masih dicengin ama temen-temennya. 

Emotion: shame
Ketika kita bisa mengontrol diri sendiri, maka kagak hanya rasa takut, tapi juga rasa panik bisa kita atasi dengan baik. Tanamkan motivasi dalam diri sendiri untuk terus maju dan berjuang supaya phasmophobia bisa diatasi. Jadikan rasa takut yang muncul sebagai kekuatan untuk berjuang atau bertindak melawan kelemahannye ntu. Menurut jurnal penelitian dari The Canadian Journal of Psychiatry yang berjudul Phobia: Types, Dynamics and Treatments, hampir semua jenis phobia bisa diatasi, termasuk phasmophobia. Tapi tentu aje cara penangannye ntu berbeda-beda tergantung jenis phobianye. Sebenarnye cara termudah untuk mengatasi phasmophobia adalah dengan melalukan terapi yang dilakukan oleh psikiater karena bagaimanepun juga, kita harus mempercayakan pengobatan tersebut kepada ahlinye.

Emotion: fear
Pènomèna pêmudik nyang ngamuk ama pêgawè di titik pênyêkatan wayah mudik bêrkaitan ama kêcêrdasan èmosinyah. Kêcêrdasan èmosi mêrupakan suatu hal nyang bisa dipêlajarin ama dirobah. Bêrikut ênih bêbêrapah tips buat ngêningkatin kêcêrdasan èmosi. Pêrtama, kurangin èmosi nègatip dalêm kêidupan sêari-ari. Sêlanjutnyah, kurangin pêrasaan ngêri pênolakan. Cara nyang èpèktip buat ngêlola rasa ngêri ama pênolakan adalah dêngan ngêja bêbêrapah rêncana buat kêadaan nyang pênting. Bêrikutnyah, ingêt tèknik XYZ buat ngèksprèsiin èmoosi, yakni guah ngêrasa X kalu êluh ngêlakyluin Y wayah Z. Misalnyah, guah ngêrasa kêcèwa (X) wayah êluh têrlambat datêngg (Y), padahal guah udah datêng têpat waktu (Z). Cara bêrikutnyah, hindarin langsung longko wayah sèwot. Têrakhir, ontong larut dalêm pênyêsalan, ambil pêlajaran. Kadang ora sêmuah hal bisa bêjalan sêsuè kêpèngènan kita.

Emotion: angry